Janušonių tvenkinio tiltas

Janušonių tvenkinio tiltas – kelių tiltas Kauno rajone, Babtų seniūnijoje, nutiestas per Janušonių tvenkinį kelio  5,26 km, pusiaukelėje tarp Babtų ir Vandžiogalos. Stovi žvyrkelyje tarp pylimo ir tvenkinio rytinio kranto, Kikonių ir Rokiškio kaimų paribyje. Tilto aplinka mažai urbanizuota, apylinkėse vyrauja dirbami laukai. 2019 m. stebėjimų duomenimis, vidutinis metinis paros eismo intensyvumas buvo 159 automobiliai per parą, iš kurių 11 – sunkusis transportas. Valstybinės reikšmės rajoninio kelio Nr. 1904 Babtai - Antagynė - Vandžiogala 5,26 km tilto per Gynią rekonstravimo techninis darbo projektas krs.lt 
miniatiūra|200px|left|Ant tilto

1967 m. pastatytas gelžbetoninis tiltas per Nevėžio kairįjį intaką Gynią. Žemiau tilto (už 2,1 km) upės slėnyje  pastačius užtvanką, 1977 m. suformuotas tvenkinys. Ties tiltu tvenkinio plotis siekia apie 120 m. Prie statinio nuo Antagynės pusės veda apie 80 m ilgio semiamas kelio pylimas.Janušonių tvenkinio tiltas žemėlapyje maps.lt 

2024 m. atlikta tilto rekonstrukcija, pakeičiant ar sustiprinant pagrindines konstrukcijas, išlaikant tą pačią tilto tarpatramių schemą. Prasta tilto būklė, susiformavę konstrukcijų įtrūkimai ir aptrupėjimai, nebegaliojančios sovietmečio projektinės apkrovos lėmė tilto rekonstrukcijos būtinybę. Rangos darbų sutartis, kurios vertė –  1,9 mln. Eur, pasirašyta su UAB „Tiltuva“.Kelių direkcija: 2024-aisiais planuojama tvarkyti kelias dešimtis tiltų ir viadukų kauno.diena.lt 2024-01-18 

Sankasos aukštis svyruoja 2-2,5 m. Upės vidutinis debitas – 0,71 m³. Tiltą sudaro trys tarpatramiai 8,78+11,44+8,73 m. Perdangos konstrukcija karpyta, sudėta iš penkių tėjinio skerspjūvio sijų, be skersinių diafragmų. Tarpines atramas sudaro po penkis polius, kurie viršuje apjungti rėmsijėmis. Užpiltiniai ramtai įrengti ant senųjų kaltinių polių ir naujų gręžtinių polių. Sijos atremtos ant elastomerinių guolių. Tilto ilgis – 35,7 m, plotis – 8,2 m,  kelio juostos – dvi po 3,0 m, ant tilto paklotas asfaltas.

 Šaltiniai 

Kategorija:Kauno rajono tiltai
Kategorija:Lietuvos sijiniai tiltai